Odense Adresse-Contoirs Efterretninger, 1837-03-30
Skibs-Efterretninger. Under 15 d. M. indstrandede ved Nordseldt Forstrand paa Møen den engelske Skonnert "Margaret of Dundee, Kapitain Schmidt, fra Newcastle bestemt med en Ladning Steenkul til Lybek, og da Man haabede, ved at udlosse en Deel af Ladningen, at faae Skibet heelt af Grunden, blev strax afsendt tre Jagter fra Stege, for om muligt at indtage Ladningen; en af disse afgik ogsaa fra Skonnerten med fuld Last, men da der om Aftenen Kl. 9 den 19de reiste sig en heftig Storm af Nordvest, forbundet med Sneefog, hvorved Skonnertens og Jagternes Stilling blev saare farlig, afgik den ene Jagt, med halv Last fra Skonnerten, og er ikke senere bleven seet, medens den anden, ført af Skipper Lars Madsen af Stege, først fortøiredes til det store Skib, hvis Master kappedes Kl. 2 om Natten, men snart efter løsreves derfra, huggede imod Strandbredden og knusedes i et Øieblik. Der var nu saaledes, foruden Kapitainen og hans 5 Søefolk, alle Engellændere, endvidere Toldbetjent Hasse, Lods Niels Ryssebeck, 4 Arbeidere, Skipperen Lars Madsen og hans Matros, ialt 14 Mennesker ombord paa Skonnerten, og disse stode da under det udspændte Klyver, der snart blev overdraget med Jis, stivfrosne i 7 Graders Kulde og stirrende mod Strandbredden, der neppe var et Bøsseskud, fjern. Først den næste Dags Morgen Kl. 9 opnaaedes det Forønskede, efter 8 mislykkede Forsøg, især ved Skipper Jens Peter Rasmussens frygtløse og dog besindige Adfærd. Baadene ankom over Land fra Stege, altsaa 1 Miil fra Strandingsstedet og de Ulykkelige vare frelste; men siger Slagelse Avis - tre Mennesker vare omkomme; først en engelsk Matros, der sprang ud tidlig om Morgenen for at redde sig til Land ved Svømning, men blev bortrevet af Brændingen og hans Liig er ikke fundet; dernæst Toldbetjent Hasse, en meget retskaffen Mand, Søn af den fortjente Skribent sal. Laurits Hasse, Sognepræst i Fredericia; afkræftet af Søesygen, gjennemvaad og stivfrossen, var han flere Gange segnet omkuld og reist af de Andre; men omtrent 3 Timer førend de Andre reddedes, faldt han død omkuld og blev af Styrtesøen rullet ned mod Agterenden, og nu kunde Jngen redde ham; en Times Venten endnu havde rimeligviis givet de Fleste af de Andre samme Død. Hasse var 45 Aar gammel, havde i 3 Aar, levet et lykkeligt Ægteskab, uagtet hans ringe Kaar, men efterlader nu en frugtsommelig Enke og 2 smaae Børn i stor Nød, især fordi hans underordnede Post giver Enken kun Udsigt til en ringe Pension. Den Tredie, som omkom, er Skipper Lars Madsens Matros, Johan Hansen, en meget svagelig Mand, 48 Aar gl.; han bukkede under omtrent paa samme Tid som Hasse, og styrtedes af Søen ned i Bugattet, hvor hans Liig frøs fast i det der staaende Vand; ogsaa han efterlader en fattig Enke. Skipper Lars Madsen blev vel reddet med de Øvrige, men sin hele Eiendom Øer. og Næringsvei har han mistet, og er meget at beklage; han er ogsaa gift. Byens og Øens velgjørende Beboere, have for Øieblikket sørget for de Efterladte, ligesom der for de tvende Forulykkede er foranstaltet en hæderlig Jordefærd; men Udsigten i Fremtiden er dog mørk, baade for Skipper Lars Madsen og for Enkerne, især for Hasses Enke. "Fra den Klintestrand paa Møen, hvis Sommerskjønheder, saa mange Danske have beskuet med Glæde, lyder da denne Gang en Bøn om Medlidenhed mod dem, Stranden har berøvet deres Forsørgere og Eiendom, og Bøn og Hielp i Nøden fandt jo stedse Adgang til det danske Folks Hjerter." Berlingske Tidende, som ogsaa meddeler denne Beretning, roser den konstituerede Byefoged Putferckens og Vicekonsul S. Hages ved denne Leilighed udviste Jver, som og den Beredvillighed, Bønderne overalt viste ved at levere Heste til at transportere de fornødne Redningsredskaber ud til Stedet, men maa derhos beklage, at netop to af Steges første Borgere vægrede sig ved at levere Forspand til en senere Baad, Man fandt nødvendig at faae ud paa Stedet."